यमन में हवाई हमले में 40 लोगों की मौत  
यमन के दक्षिणी हिस्से में अलकायदा से जुड़े आतंकवादियों को निशाना बनाकर किए गए हवाई हमले में सरकार समर्थक 40 कबाइली मारे गए।
यमन के दक्षिणी हिस्से में अलकायदा से जुड़े आतंकवादियों को निशाना बनाकर किए गए हवाई हमले में सरकार समर्थक 40 कबाइली मारे गए।  यमन के सुरक्षा अधिकारियों ने यह जानकारी दी। इस हमले से स्पष्ट है कि यमन में सुरक्षा की स्थिति बिगड़ती जा रही है। राष्ट्रपति अली अब्दुल्ला सालेह के खिलाफ शुरू हुए विरोध प्रदर्शनों के बाद से यहां की स्थिति के बिगड़ने का सिलसिला आरंभ हुआ था।  हथियारबंद कबाइली यहां कई इलाकों में लड़ रहे हैं। कुछ अलकायदा से जुड़े हुए हैं।  विरोध प्रदर्शनों के बावजूद राष्ट्रपति सालेह सत्ता नहीं छोड़ने की जिद पर अड़े हुए हैं। गत तीन जून को सना स्थित आवास पर हुए हमले में सालेह घायल हो गए थे। इसके बाद वह उपचार कराने सउदी अरब चले गए थे। अभी वह स्वदेश नहीं लौटे हैं।